Voimakas maanjäristys Papua-Uudessa-Guineassa – tsunamivaroitus annettu - Ulkomaat - Ilta-Sanomat
Voimakas maanjäristys Papua-Uudessa-Guineassa – tsunamivaroitus annettu
Julkaistu: 30.3.2015 3:42
30.3.2015 3:42
Järistyksen voimakkuudeksi mitattiin 7,7.
Lounaisella Tyynellämerellä sijaitsevassa Papua-Uudessa-Guineassa on sattunut erittäin voimakas maanjäristys, jonka voimakkuudeksi mitattiin 7,7 Richterin asteikolla. Pian sen jälkeen alueelle annettiin tsunamivaroitus.
Yhdysvaltalaisviranomaisten mukaan järistyksen keskus oli lähellä Rabaulin kaupunkia.
– Vaaralliset tsunamiaallot ovat mahdollisia tuhannen kilometrin säteellä maanjäristyksen keskuksesta Papua-Uuden-Guinean ja Salomonsaarten rannikoilla, Havaijilla sijaitseva Tyynenmeren tsunamivaroituskeskus tiedotti.
Varoituskeskus ei odota laajamittaista tsunamituhoa alueelle.
– Rannikon vaara-alueilla sijaitsevien ihmisten tulee pysyä valppaana sekä seurata kansallisten ja paikallisten viranomaisten ohjeita.